Rómában született. Pályafutását az Almas Roma nevezetű helyi csapat utánpótlásában kezdte. még fiatalon több nagy csapat érdeklődését felkeltette, de végül az AS Roma szerződtette, a rivális SS Lazio, vagy az AC Milan helyett. A Serie A-ban 1982. január 31-én mutatkozott be egy Cesena elleni 1–0-s vereség alkalmával. A Rómában több mint 400 alkalommal lépett pályára az elkövetkező tizenöt évben. Idővel megkapta a csapatkapitányi karszalagot és a 10-es mezt. Az 1982–83-as szezonban bajnoki címet szerzett, emellett háromszoros olasz kupagyőztes. Lemaradt a Bajnokcsapatok Európa-kupájának 1983–84-es döntőjéről, de pályára lépett az UEFA-kupa 1990-91-es döntőjében.